ขับถ่ายอึกเป็นปกตินะคะ แต่หลังจากอึกเสร็จก็มีเลือดสีเข้มไหลตามมาทุกครั้งที่อึกคะ เวลาอึกก็มีอาการเเสบๆที่รูทวารด้วย เป็นแบบนี้มาหลายเดือนแล้วคะ เวลาอึกมีเลือดสีเข้มไหลตามมาตลอด แต่ไม่มีอาการท้องผูก ท้องร่วง ไม่มีอาการปวดหัว หน้ามืด อยากทราบว่าอาการเเบนี้จะเป็นอะไรมากไหมคะ?
สวัสดีค่ะ อาการมีเลือดไหลตามออกมาหลังการถ่ายอุจจาระ อาจเกิดจาก1. ริดสีดวงทวารชนิดภายใน เกิดจากการโป่งพองของหลอดเลือดดำที่ทวารหนัก และเมื่อออกแรงเบ่ง หรืออุจจาระแข็งครูดกับหลอดเลือด หลอดเลือดก็จะแตกออกทำให้มีเลือดออก โดยจะเป็นเลือดสีแดงสดหยดออกมาพร้อมกับอุจจาระหรือหลังถ่ายอุจจาระ บางรายเลือดอาจมีปริมาณมากได้ แต่จะไม่มีอาการเจ็บแสบหรือปวดรูทวาร ซึ่งสาเหตุ ได้แก่ การมีท้องผูกเป็นประจำ การชอบเบ่งถ่าย นั่งอุจจาระนาน ใช้ยาสวนบ่อย น้ำหนักตัวมาก เป็นต้น2. แผลปริขอบทวารหนัก เกิดจากก้อนอุจจาระมีขนาดใหญ่ หรือแข็ง ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผลและมีเลือดออกได้ หรือเกิดจากการมีถ่ายอุจจาระเหลวเรื้อรัง ทำให้การทำงานของกล้ามเนื้อหูรูดทวารหนักมากกว่าปกติจนเกิดฉีกขาด หรือจากการร่วมเพศทางทวารหนัก หรือการใส่นิ้วหรือสิ่งแปลกปลอมเข้าไปในทวารหนัก ซึ่งเลือดที่ออกจะมีปริมาณไม่มาก แต่จะมีอาการปวด แสบหรือเจ็บรูทวารหนักร่วมด้วยสำหรับสาเหตุอื่นๆ นั้นพบได้น้อย และมักมีอาการอื่นๆ หลายอย่างอีกนอกจากการมีถ่ายเป็นเลือด เช่น ลำไส้ใหญ่อักเสบเรื้อรัง ถุงผนังลำไส้ใหญ่อักเสบ ภาวะลำไส้ขาดเลือด มีแผลในกระเพาะอาหารแล้วมีเลือดออก มีหลอดเลือดโป่งพองที่หลอดอาหาร มีติ่งเนื้อหรือก้อนเนื้อในลำไส้ใหญ่ มะเร็งลำไส้ใหญ่ เป็นต้นในเบื้องต้น แม้จะไม่มีอาการของท้องผูก ก็ควรทำให้อุจจาระนิ่ม ไม่แข็ง โดยควรดื่มน้ำเปล่ามากๆ เน้นทานผักและผลไม้สด ไม่เบ่งถ่ายอุจจาระ ไม่นั่งถ่ายอุจจาระนาน เป็นต้น แต่หากเลือดที่ออกมีปริมาณมาก หรือยังคงออกต่อเนื่องหลายวัน หรือมีอาการเจ็บและปวดรูทวารหนักมาก ก็ควรไปพบแพทย์เพื่อตรวจรักษาค่ะ